google/wiki40b huggingface dataset:
Næringsmiljø

Næringsmiljø er de driftsmessige rammebetingelsene som en bestemt bedrift har. Disse omfatter næringsarealer, lokalsamfunn, transportmuligheter og andre viktige infrastrukturelementer avhengig av bedriftstypen. Næringsmiljø er den delen av de praktiske driftsbetingelsene som er knyttet til et bestemt lokalsamfunn eller geografisk område.
Sørstatene

Sørstatene (The South), er en betegnelse dels på de delstater i USA som sluttet seg til Amerikas konfødererte stater (Confederate States of America) (CSA) og gjorde opprør mot regjeringen i Washington D.C.. Og dels den geografiske gruppe amerikanske delstater som ligger sør for Delawarebukten og elven Ohio og øst for Texas. 
I 1860 og 1861 løsrev en rekke av USAs stater seg fra Unionen. Statene ble i første omgang selvstendige, men etter hvert sluttet de seg sammen og dannet  Amerikas konfødererte stater (CSA). Sør-Carolina løsrev seg som første stat fra unionen den 20. desember 1860 og Mississippi, Georgia, Alabama, Louisiana, Florida og Texas fulgte raskt etter. CSA ble etablert i 1861 med USAs tidligere krigsminister Jefferson Davis som president og med Montgomery i Alabama som hovedstad. Senere sluttet også Virginia, Arkansas, Tennessee og Nord-Carolina seg til CSA, og med Virginias inntreden ble hovedstaden flyttet til Richmond.  
Det som historisk har kjennetegnet de fleste sørstater er at slaveri var tillatt og at økonomien i hovedsak var basert på plantasjedrift.

Deep South og bomullsbeltet

Betegnelsen «The Deep South» knyttes særlig til Alabama, Georgia, Louisiana, Mississippi og Sør-Carolina. Noen tar også med deler av Virginia, Tennessee, Nord-Carolina og Arkansas i denne fellesbetegnelsen. 
Deep South faller delvis sammen med bomullsbeltet, kjerneområdet for bomullsdyrking i USA. Før borgerkrigen var de store bomullsplantasjene basert på slavedrift.
I Onkel Toms hytte (utgitt 1852, før borgerkrigen) brukes down south om området med bomullsplantasjer. Uttrykket tillegges bl.a. Onkel Toms opprinnelige eier, Mr. Shelby fra Kentucky.

Upper South og Upland South

Upper South brukes om sørstatene nord for Deep South og er altså et politisk begrep. 
Upland South er beskrevet ved landformasjoner, historie og kultur. Det omfatter bl.a. den sørlige delen av Appalachene. Motsatt Upper South avgrenses det således ikke av delstatsgrenser. Det strekker seg fra det nordlige Georgia til de sørligste delene av nordstater som Illinois og Ohio. Upland South har vært et kjerneområde for musikkformer som oldtime, country og bluegrass.
Bentegården

Bentegården er Tønsbergs eldste hus. Det befinner seg i Nordbyen, med husnummer 16. Det stammer sannsynligvis fra begynnelsen av 1700-tallet, men hovedbygninga kan ha blitt oppført så tidlig som i 1650.
Huset er oppkalt etter fraktemannen Bent Knutsen, som bodde i der fra 1881 til 1911. Det er også kjent under navnet Stangebygården. Det blei kjøpt av Tønsberg kommune i 1947. Huset har status som vedtaksfreda kulturminne.
Bygninga er lafta av ganske kraftig tømmer, og gavlene vender mot sjøen. Planløsninga er usymmetrisk med hovedinngang på den ene sida. Gården hadde både uthus og sjøbod.
Knut Møyen

Tidlige år

Møyen tok examen artium på Hegdehaugen skole, Oslo i 1927, ble cand. oecon. i 1930 ved Universitetet i Oslo. Han tok eksamen ved Oslo kommunale Handelsskole i 1931, senere reklameskole ved Oslo Børs 1931 og militære kurs. Han arbeidet som statistiker ved Lilleborg fabrikker i perioden 1932–1936 og som disponent i Kringkastingens programblad Hallo-Hallo 1936–1941.
Møyen var idrettsmann og oppnådde mange premier i blant annet friidrett og terrengløp. Gjennom idretten var han formann i Studentenes idrettsklubb og formann i Norske Studenters Idrettsforbund i årene 1939–1946. Han var videre styremedlem i Nordiska Akademiska Idrottskomitteen. I 1934 ble han nummer 3 i Birkebeinerrennet.
Møyen giftet seg i 1939 med Else-Marie «Lulle» Holmesland (1913–1994). De fikk to barn.

Felttoget i Norge i 1940

I 1939 startet han Studentenes frivillige  militæropplæring og var i kaptein Haakon Harlems skikompani, Sørkedalen kompani i Nordmarka i begynnelsen av 1940.

I Milorg

Han organiserte motstandsarbeid blant studenter ved Universitetet i Oslo og gjenoppbygget og organiserte motstandsgruppene på Østlandet. Han ble sjef for Milorg og etablerte kontakt med regjeringen i London og norske agenter i Storbritannia.
Sommeren 1942 ble Milorg i Drammen rullet opp av Gestapo, etter Torbjørn Gützler Gulbrandsen hadde blitt arrestert og samarbeidet med Gestapo. Møyen og hans «ordonnans», Erling Lorentzen, ble nesten tatt, men Møyen klarte å flykte til Sverige og derfra videre til London. Da han gikk i dekning var det vel 20 000 mann i Milorg. Hans «skygge» og stedfortreder Jens Christian Hauge overtok da som leder.

I Storbritannia

Møyen tjenestegjorde i Forsvarets Overkommando (FO VI) og fikk militær opplæring i England. Han var distriktspesialist i Forsvarets Overkommando, London 1942–1943 og hadde aktiv militærtjeneste i norske og britiske avdelinger 1943–1945. I 1944 ble han sluppet i fallskjerm over Norge og var distriktssjef for HS distr. 143, Vestoppland med Valdres 1945.

Senere liv

Etter andre verdenskrig var han disponent i Splitkeinfabrikken og byråsjef i Handelsdepartementet/Direktorat for Økonomisk Forsvarsberedskap.
Knut Møyen skrev en omfattende avhandling om Djengis Khan: «Djengis Khan og Det mongolske verdensrike» i Norsk Militært Tidsskrift nr. 8, 9 og 10 1974

Minne

En bauta til minne om Møyen ble i 1989 avduket av Kong Olav V. Bautaen er uført av billedhugger Nils Aas og står ved studenthytta i Nordmarka, Oslo.  
Et fjell, Møyenknatten, 1422 moh. i Dronning Mauds Land, Maudheimvidda i Antarktis er oppkalt etter ham.
Romberg-integrasjon

Romberg-integrason er en metode innen numerisk analyse til å beregne verdien av bestemte integral. Den ble utviklet i 1955 av den norsk-tyske matematiker Werner Romberg. Med utgangspunkt i den enkleste trapesintegrasjon gjøres denne nøyaktigere ved suksessive anvendelser av Richardson-ekstrapolasjon.
Rúnar Sigtryggsson

Privat

Rúnar Sigtryggssons bror, Árni Þór Sigtryggsson, er også håndballspiller med landskamper for Island.
Spantax’ flyflåte

Flyflåten for Spantax S.A. omfattet en rekke ulike flytyper gjennom årene fra 1959 til 1988.
MF «Oster»

M/F «Oster» er et bilferge bygget i 1971 for Indre Nordhordlands Dampbaatlag LL. Overtatt av AS Bergen Nordhordland Rutelag (BNR) i 1974. Omdøpt «Haus» i 2000. Overtatt av HSD Sjø i 2002 og senere solgt til Estland og omdøpt «Reet».
Publikasjonsbias

Publikasjonsbias eller publikasjonsskjevhet, er en tendens blant forskere, forskningsinstitusjoner og redaktører til kun å presentere publikasjoner som viser forventet (eller ønsket) effekt. Dermed har forskning som viser positivt resultat, mens publikasjoner som ikke viser noen sammenheng (negativt resultat) ikke blir publisert. Årsakene til at negative resultat tilbakeholdes er ofte enten at den har mindre nyhetsverdi for forskningstidsskrift, eller at forskningsinstitusjon har økonomiske interesser i å vise en bestemt effekt.
Blant tiltak for å forhindre publikasjonsbias er å kreve at forskere registrerer forsøk før de igangsettes, slik at blir mulig å sammenstille både studier med både positivt og negativt resultat.
Hemiphileurus depressus

Utseende

En avlang, hvelvet, middelsstor (lengde gjerne ca. 20 millimeter), blankt svart hornbille. Hannen har to korte horn i pannen. Pronotum er hvelvet og rundet med en lite utviklet midtfure, dekkvingene har markerte punktstriper. Beina er kraftige, leggene med nokså lange tenner på yttersiden.

Levevis

Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.

Utbredelse

Arten er utbredt i det nordvestlige Sør-Amerika (Colombia, Guyana, Ecuador og Peru).
Irsk dans

Irsk dans er folkedans og konkurranse dans som består av solodans og gruppedans. Begge formene er kjennetegnet gjennom en rett holdning, armene ved siden og raske fotbevegelser. Irsk dans utføres i både myke sko og steppesko.
Gruppedansene består av to type dans: set dance og céili. Set dance er en sosial form som vanligvis består av åtte dansere (fire par). Céili kan bestå av fire til seksten dansere (to til åtte par). En céili har en rekke formasjoner og vanskelighetsgraden er varierende. De tradisjonelle céilidansene er skrevet ned og kan ikke forandres.
Irsk solodans har to hovedretninger, Sean nos (som betyr gamel stil) og den langt mer utbredt Irish dance/ irish step/ irish solo/ irsk dans/irsk solo. Irsk solo var i mange år hovedsakelig en konkurransedans forbeholdt kjerneområdene Irland- Nord Ireland- England- Scotland, Nord- Amerika, Australia og New Zealand. Konkurranser kalles feis (uttales fesh) og er ett svært viktig element i utviklingen av danseformen. På de høyeste nivåene er irsk dans svært atletisk i tillegg til rytmisk og teknisk utfordrende. Konkurransene er organisert for alle nivåer, fra nybegynnere til avanserte, og dels inn etter varierende alderkategorier. Konkurransekategoriene er i hovedsak basert på parametrene: type sko (myksko og steppesko) og takt art. Danseskoler med konkurrerende elever er organisert i forskjellige internasjonale forbund som organiserer danserne og legger rammeverket for konkurransene for det forbundet. De fleste forbundene inkluderer også gruppekonkurranser som Céili, Figure, mini- team og Dance drama, som mulige kategorier på sine feiser. På verdens basis er det vanligst å begynne å danse som barn, men det har nå blitt vanligere og også begynne som voksen, særlig i land utenfor kjerne områdene. I Norge og resten av fastlands Europa begynner de fleste danserne i voksen alder, og de fleste danseskoler tilbyr kurs til alle aldre. Det er varierende grad av fokus på konkurranse fra skole til skole og danseformen har i økende grad også blitt en treningsform og en underholdnings dans utenfor de tradisjonelle feisene. Denne utviklingen, sammen med den internasjonale spredningen av danseformen, kan i all hovedsak tilskrives Eurovisjon opptrenden i 1994 med de påfølgende danseforestillingene «Riverdance» og «Lord of the Dance» Etter dette banebrytende pauseinnslaget har irsk dans som oppvisningsdans, ofte kalt show, hatt svært stor utvikling i omfang og variasjon. Alle danserne i de forskjellige showene og show opptredene har fortsatt bakgrunn i konkurransedans.
I Norge er det to sertifisert trener- T.C.R.G (Kjersti Rentsch, Celtic Inspiration og Pauline Bermingham Bye) Øvrige danseskoler i Norge er tilknyttet irske danselærere fra Irland. Eksempelvis Sound Irish Dance Factory i Oslo, der den verdenskjente dansemesteren, koreografen og dansedommeren Ronan McCormack T.C.R.G & A.D.C.R.G er hovedlærer og Irish Dance company i Bergen som er knyttet til den tidligere lead danseren i Lord of the dance, Sarah Clark, T.C.R.G & A.D.C.R.G. De fleste skolene i Norge har også showgrupper tilknyttet danseskolene og kan bookes til opptredener av forskjellige slag.
Gracilinitocris

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Slekten er utbredt i Sentral- og Vest-Afrika.
Svalöv

Svalöv er et tettsted i Skåne län i landskapet Skåne i Sverige. Det er Svalöv kommunes administrasjonssenter. I 2010 hadde tettstedet 3 633 innbyggere.
27. januar

Navnedag

Gaute, Gurli, Gry
Kontrabeskytning

Kontrabeskytning, også kjent som kontrabatteribeskytning, er en taktikk i strid som går ut på å slå ut fiendens artilleri så fort som mulig etter at grupperingsområdet er avslørt. Aktiviteten inkluderer etterretning, målfatning og ildgiving. Virksomheten ble særlig utviklet under første verdenskrig. Kontrabeskytningsradar oppdager innkommende indirekte ild og kalkulerer det skytende artilleris grupperingsområde.
Arriva

Historie

Arriva ble startet i 1938, da familien Cowie begynte å selge og reparere brukte motorsykler fra en liten forretning i Sunderland i England. I 1960 begynte selskapet å kjøpe opp en rekke bilforhandlere i området og ble fem år senere børsnotert under navnet Cowie Group Plc.
I 1980 begynte man med busstransport og valgte i årene 1994–1996 å utvide denne forretning ved å kjøpe opp de tre konkurrentene Leaside, London South og British Bus Group.
I 1997 bredte selskapet seg til de internasjonale markeder og introduserte det nåværende navnet Arriva. Samme år holdt selskapet sitt inntog i Danmark med kjøpet av Unibus. I 1999 overtok selskapet Bus Danmark, som ble fusjonert med Unibus til Arriva Danmark. Arriva Danmark er i dag Danmarks største bussoperatør. I 2007 ble Veolia Transport Danmark – som var Danmarks nest største bussoperatør – kjøpt opp, og oppkjøpet betød at Arriva med alle sine divisjoner fikk i alt 5535 medarbeidere i Danmark. Samtidig nådde man opp på en markedsandel på ca. 50 % av bussdriften i Danmark og ca. 60 % i Hovedstadsområdet.
DeKalb County (Illinois)

Geografi

I henhold til U.S. Census Bureau består fylkets totale areal av 1,645 km² hvor 1,642 km² er landområder, og 2 km²) (0.13%) er vann.
Xindu

Xindu (kinesisk: 新都区; pinyin: Xīndū) er et bydistrikt i provinsen Sichuan. Det ligger under den subprovinsielle by Chengdu. Xindu har et areal på 481 km² og teller ca. 600 000 innbyggere.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
2010 AB78

2010 AB78 er en jordnær asteroide som ble oppdaget i 2010. Det er den første asteroiden som ble oppdaget av den astronomiske satellitten WISE. Den første observasjonen av 2010 AB78 var 12. januar 2010. Den ble observert igjen neste dag. Mauna Kea-observatoriet bekreftet oppdagelsen den 18. og 19. januar. Asteroiden er rundt 1 km i diameter.
Tobias Nilsson

Karriere som klubbspiller

Nilsson startet karrieren i Onslunda IF. Nilsson gikk til Malmö FF som ung spiller i august 2002. Han var en del av klubbens A-lagstropp fra 2004 til 2006, men spilte aldri seriekamper for klubben. I 2006 hadde han et opphold som utlånt spiller i Lunds BK.
Nilsson spilte for Falkenbergs FF i Superettan fra 2007 til 2011. Den 22. desember 2011 signerte han for Åtvidabergs FF. Han fikk sin debut i Allsvenskan i serieåpningen 2. april 2012, da Årvidabergs FF slo Örebro SK 4–3 på bortebane.
Nilsson var 4. januar 2013 klar for Örebro SK, hvor han hadde signert en treårsavtale. Den 3. mars 2014 meddelte Örebro SK at Nilsson var lånt ut til etter 2014-sesongen til Husqvarna FF.
Jönköping Södra IF kunne 19. januar 2015 meddele at Nilsson var klar for klubben.

Karriere som landslagsspiller

Nilsson har spilt fem landslagskamper for Sveriges U19-lag.
Mythos (øl)

Mythos er et greskprodusert øl av lager-typen som lages av Mythos Brewery ltd.
Mythos Brewery ltd. ble opprettet i 1970 under navnet Henninger Hellas S.A og produserte i all hovedsak det tyske ølet Henninger på lisens. Etter et eierskifte i 1992 endret de navn til Northern Greece Brewery Ltd, fokus ble endret, og ølet Mythos ble lansert i 1997 med så stor suksess at firmaet i 2001 skiftet navn til Mythos Brewery ltd.
Mythos er i dag det andre største ølmerket i Hellas etter det nederlandske Amstel, og er det eneste store av de greske ølmerkene.
Det er to typer Mythosøl, Mythos Hellenic Lager Beer og Mythos Quality Lager Beer. Den siste er ganske vanskelig å få tak på i vanlige greske butikker.
Klaus Jakobsen

Utmeldelsen

Jakobsen meldte seg ut av Frp vinteren 1996 etter en konfrontasjon med Carl I. Hagen og lokallagslederen Einar Lonstad. Bakgrunnen var at Jakobsen like før hadde advart mot at voldelige nynazister hadde infiltrert Oslo FpU høsten 1995. Dette mente Hagen ikke var godt nok dokumentert og at han skadet partiet med slike påstander. Jakobsen uttalte senere til pressen at han følte seg mobbet av eldre partifeller for sin kamp mot rasistiske elementer i ungdomsorganisasjonen. På årsmøtet i Oslo Frp vinteren 1996 skal han ha blitt «skjelt ut etter noter» av lokallagslederen Einar Lonstad. Utskjellingen skal ha utløst stor applaus, og ingen merkbar sympati for Jakobsen. Undersøkelser vinteren 1996 viste at 11 høyreekstremister hadde meldt seg inn i FpU høsten 1995, blant dem lederskikkelsen Eirik Ragnar Solheim i den høyre-ekstreme gruppa Viking i Oslo. Solheim ble senere ekskludert fra Fpu. De ti andre høyreekstremistene hadde også sin bakgrunn i Viking. Sentralstyremedlem Thor Kenneth Aas i Fremskrittspartiets Ungdom meldte seg også ut av partiet i sympati med Klaus Jakobsen. Han uttalte til Dagbladet at: «Frp og FpU utvikler seg etter min mening i fullstendig gal retning». Jakobsen uttalte noen måneder etter utmeldelsen at «Carl I. Hagen dreier Fremskrittspartiet mot et Le Pen-parti. Før har det alltid vært Carl I. Hagen sjøl som har holdt igjen de mest ekstreme innvandringsmotstanderne. Nå slår Hagen an tonen». 
Jakobsen hadde kommet på kant med Carl I. Hagen allerede før han ble formann i Fpu. I 1995, under årsmøtet i Oslo Frp, beskyldte han flere av partiets medlemmer for å være rasister, noe Hagen hadde reagerte kraftig på. Hagens misnøye med Jakobsen kom også til overflaten da landsstyret i Frp gikk mot å ha FpU-formannen i lønnet stilling. Jakobsen mener selv å ha kjørt en konsekvent antirasistisk linje, både før, under og etter valgkampen i 1995.

Etter politikken

Jakobsen meldte overgang til Venstre i 1996, men var ikke politisk aktiv i Venstre. Ble aktiv igjen i 2019 i Liberalistene.
Han var i perioden 1995-96 salgsleder i Janco Multicom. Han var bosatt i Oslo fra midten av 1990-tallet og frem til midten av 2000-tallet. Han har etter det vært bosatt i Sandefjord. Jakobsen har siden midten av 2000-tallet vært aktiv i Idrettslaget Runar. I 2008 var han initiativtager for å få IKEA til Vestfold.

Podcast/Radio

Våren 2018 ble Jakobsen med i humor podcasten Fortellerstolen. Fortellerstolen har utgangspunkt i Jakobsens hjemsted Kiberg i Øst-Finnmark. Fra høsten 2018 ble Fortellerstolen også et radioprogram på Radio Nord Norge.
Jakobsen startet også opp en mer samfunns debatterende podcast med sin bror Baard våren 2018, Brødrene Jakobsen heter podcasten hvor de tar for seg politikk, religion, etikk, filosofi og andre nærliggende temaer, denne har siden utviklet seg til Jakobsens personlige podcast Klaustaler.
Heinrich Koppenberg

Tidlig virke

Heinrich Koppenberg lærte seg i unge år låsesmedfaget, og var frem til 1906 konstruktør hos Krupp og deretter ved Felten & Guilleaume. Fra 1917 var han teknisk leder ved stålverkene i Riesa. 
Koppenberg arbeidet 1922 hos Linke-Hoffmann-Lauchhammer AG, som var eid av Flick-konsernet. Mens han i 1926 var generaldirektør for Riesaer Stahl- und Walzwerk, ble dette overført til Mitteldeutsche Stahlwerke AG med sete i Berlin. 
Deretter arbeidet han i Allgemeine Transportanlagen-Gesellschaft (ATG), et selskap som etter første verdenskrig var utgått fra Allgemeine Deutsche Flugzeugwerke og som fra 1933 også var eid av Flick. Heinrich Koppenberg hørte til Friedrich Flicks nærmeste rådgivere. und hatte sein Büro in unmittelbarer Nähe zu Flick in Berlin.

Under nazitiden

I 1933 ble Koppenberg foreslått som generaldirektør og styremedlem for Junkers AG. Som følge av stor suksess med den tremotors Ju 52 flymaskinen, kunne selskapet igjen reise seg. Arbeidsstokken steg fra 750 – 100 000 arbeidere i 1941. I denne sammenheng lyktes det Koppenberg å bygge opp Junkers til å bli en av de mest framgangsrike og vellykkede flyprodusenter.
I 1934 begynte Koppenberg med oppbygningen av Junker-konsernet, og han kunne støtte seg til et mangesidig utviklingsprogramm i denne fasen.
Koppenberg lot bygge et nytt flyproduksjonsanlegg i Dessau-Süd, i tillegg til det allerede eksisterende verket i Dessau. Flyfabrikken var nyskapende og hadde flere nye moderne trekk, som egne automatiserte maskiner i bearbeidelsen av plater.
På 1930-tallet grunnla han ulike industrielle bedriftsforgreninger i Aschersleben, Bernburg, Halberstadt, Köthen, Leopoldshall, und Schönebeck. 
I 1935 kjøpte han opp avdelingen for maskinproduksjon til Linke-Hofmann-Busch AG in Breslau, og grunnla et datterselskap Fahrzeug und Motorenwerke GmbH (Famo). Koppenberg kontrollerte også Argus Motoren GmbH og Arado-Flugzeugwerke GmbH i Potsdam. I 1935 grunnla han med Auto Union Mitteldeutsche Motorenwerke.
Det var i 1936 at han omorganiserte Junkers-konsernet. Denne omveltningen betydde en sammenslåing av flyfabrikken og motorverket, og konsernet ble nå kjent som Junkers Flugzeug und Motorenwerke. I 1938 samlet han også en samling av konsernets utdanningsenheter.
I utviklingen av flytypene Ju 52, Ju 87 og Ju 88 kunne Koppenberg sikre Junkers en fordelaktig stilling i forhold til konkurrentene Messerschmitt, Heinkel, Dornier og Focke Wulf. 1938 lot Koppenberg bygge en futuristisk firemotors Ju 90.
Den største innsatsen hos Junkers under Koppenbergs lederskap var utviklingen jetmotorer for flymaskiner. Allerede i 1938 interesserte han seg for jetmotorer, og i samarbeid med Anselm Franz, bygde han opp en egen avdeling i Dessau. Koppenberg var en av de første som innledet overgangen til jetmotorer i fly.

Etter 1945

Etter 1945 arbeidet Koppenberg i sin bedrift, Süddeutsche Arguswerke, og i styrene i flere selskaper. Han var rådgivende ingeniør og talte ved tilstelninger for tidligere Junkers-medarbewideren. 
På en hjemreise fra Sveits til sitt hjemsted i Baden-Oos forulykket han den 6. september 1960.
Volatiler

Volatiler er innen planetologi den gruppen grunnstoff og kjemiske forbindelser med lavt kokepunkt som er forbundet med en planets eller månes skorpe og/eller atmosfære. Eksempler inkluderer nitrogen, vann, karbondioksid, ammoniakk, hydrogen og metan, alle forbindelser av C, H, O og/eller N så vel som svoveldioksid. I astrogeologi omfatter disse forbindelsene, i fastform, ofte store deler av skorper av måner og dvergplaneter.
Stuping under Asialekene 2014

Stuping under Asialekene 2014. Stuping var en av sportene under de 17. Asialekene som ble arrangert i Incheon i Sør-Korea. Det var syttende gangen som stuping var med på programmet i asialekene. Konkurransene ble avviklet i perioden 29. september til 3. oktober 2014. Det var i alt ti øvelser, fem for menn og fem for kvinner. Det var sekstien utøvere fra ti nasjoner som deltok. Kina ble beste nasjon, de vant alle ti gullmedaljene.
Dagohoy

Dagohoy er en kommune i provinsen Bohol på Filippinene. Under folketellingen i 2000 kom man til et befolkningstall på 16 845 i 3 095 husstander.
Argument (filosofi)

Et argument i filosofisk forstand er den mest grunnleggende og fullstendige del i et resonnement. En vanlig definisjon på et argument er et resonnement fra ett eller flere utgangspunkt (et sannhetskrav som kalles «premiss»/«premisser») til en slutning (et sannhetskrav som kalles en «konklusjon»).
Argumenter kan man bruke i en diskusjon for å fremme gode eller dårlige sider ved en sak.
Det er viktig å skjelne mellom forklaringer og argumenter. Mens forklaringer forsøker å vise hvorfor noe er sant så forsøker argumenter å demonstrere at noe er sant. Det er forskjell på det å vise hvorfor hunden er død (Den er død fordi...) og det å demonstrere at hunden er død (Den døde slik og slik...).